20/05/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.28063. Comunidade de Usuarios Chousa do Calexo

A Comunidade de Usuarios Fonte Chousa do Calexo, con enderezo en Ameixenda Nantón, Cabana de Bergantiños (A Coruña), representada por Leticia Andrea Dada Bircea, con DNI XXXXXXXXX, solicita de Augas de Galicia un caudal de 0,1 l/s de augas procedentes do manancial denominado Fonte Chousa do Calexo, localizado na parcela 151 do polígono 62, no lugar da Ameixenda, parroquia de Nantón (San Pedro), no Concello de Cabana de Bergantiños (A Coruña), con destino ao abastecemento de varias vivendas do lugar de Ameixenda. O presente anuncio ten por obxecto abrir a regulamentaria información pública que prescribe o art.109 do Regulamento de dominio público hidráulico. Expediente: DH A 15.28063. As características do aproveitamento son: SOLICITANTE: Comunidade de Usuarios Fonte Chousa do Calexo REPRESENTANTE: Leticia Andrea Dada Bircea CAUDAL: 0,1 litros/segundo DESTINO: abastecemento doméstico ORIXE: manancial na parcela 151 do polígono 62 do Catastro de rústica de Cabana de Bergantiños LUGAR: Ameixenda PARROQUIA: Nantón (San Pedro) CONCELLO: Cabana de Bergantiños (A Coruña) O aproveitamento, feito e en uso dende hai máis de 70 anos e no que se fixeron obras de mellora no ano 2008, consta dunha captación subterránea de recollida mediante unha arqueta de formigón de 1 m x 1 m de dimensións, das augas do manancial denominado “Fonte Chousa do Calexo”, localizado na parcela 151 do polígono 62, propiedade de José Díaz Díaz. Posteriormente as ditas augas son conducidas nunha canalización principal, feita con tubo de polietileno de 40 mm de diámetro, polas propiedades particulares seguintes: Granada Ladislao Ouyachou (parcela 520); Seydou Makhlouf Ochoa de Zuazola (35); Maria Silvina Rust Kanev (36); María Carmen Sanz Varela (37); Sara Varela Gómez (38); todas elas do polígono 62, ata chegar á instalación dun local de 16 m de alto e 5 m de ancho e de entre 2.5 m e 2.9 m de altura, denominado depósito de reparto e que dispón de 20 depósitos de 2.000 litros de capacidade cada un, situado na parcela 52 do polígono 32, propiedade do Arcebispado de Santiago de Compostela e moi próximo a unha estrada. Dende cada depósito parte individualmente o resto da rede de distribución subterránea ramificada nunha canalización secundaria de 32 mm de diámetro e de lonxitudes variables que atravesa propiedades privadas e pistas públicas do núcleo do lugar de Ameixenda ata distribuírse, finalmente, en cada unha das vivendas que se abastecen. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cabana de Bergantiños ou nas oficinas deste servizo, situadas na rúa Tomiño, 16 baixo – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 4 de maio de 2011 O xefe do Servizo Territorial da Zona Galicia Centro Julio Adrian Maximo Enrique Llacuna Fontestad